Իսլանդիան շատ գեղեցիկ երկիր է`շրջապատված օվկիանոսյան ջրերով: Մենք հենց օվկիանոսի ափին էինք ապրում: Այստեղ շատ սարեր կան, որոնք ծածկված են ձյունով, իսկ Իսլանդիայի ամենաբարձր լեռան վրա հավերժական սառույցներ են: Այստեղ ցուրտ եղանակ է , սաստիկ քամիներ են լինում, որոնց ուժգնությունը կարող է քշել մարդկանց: Նման է Հայաստանին` սարեր ու չորացած խոտ, միայն ծառեր չկան: Բարքերին ծանոթանալու համար դիմեցի մի համարձակ էքսպերիմենտի` քաղաքի մի քանի պատահական տեղերում թողեցի քսակս` մանրադրամներով: Եվ որքան մեծ էր զարմանքս, երբ ինձ վերադարձրեցին այն` կողմնորոշվելով անուն-ազանունովս և հասցեով: Ինքնին դա վկայում է այդ փոքր, սակայն ազնիվ ու բարեկիրթ ժողովրդի, նրա բարոյական մաքրության մասին: